section_heading: Opis dobra
paragraph_text: Kuća Huljić nalazi se sjeverno od župne crkve, na početku Banskog dolca. Na kući je istaknut nepoznati grb s kovačkim obilježjima i godinom 1691. Kuća je vjerojatno starija od kraja 17. stoljeća na što upućuju prozorske uši i konzole uz prozor luminara. Jednostavna je katnica s dvostrukim ugaonim luminarom. Pred sjevernim pročeljem nalazi se ograđeno dvorište koje je vremenom doživjelo preinake. Dvorište pokazuje na ladanjske osobine što upućuje i na njihovu pojavu i na običnim kućama povijesne jezgre Jelse.